NARIADENIE KOMISIE (ES) č. 1191/2006
zo 4. augusta 2006,
ktorým sa mení a dopĺňa nariadenie (ES) č. 1458/2003, ktorým sa otvára a ustanovuje správa colnej kvóty v odvetví bravčového mäsa
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (EHS) č. 2759/75 z 29. októbra 1975 o spoločnej organizácii trhu s bravčovým mäsom (1), a najmä na jeho článok 8 ods. 2 a článok 11 ods. 1,
keďže:
(1)
V nariadení Komisie (ES) č. 1458/2003 (2) sa stanovuje otváranie a správa colnej kvóty v odvetví bravčového mäsa.
(2)
Dohodou vo forme výmeny listov medzi Európskym spoločenstvom a Spojenými štátmi americkými podľa článku XXIV:6 a článku XXVIII Všeobecnej dohody o clách a obchode (GATT) z roku 1994 (3) schválenou rozhodnutím Rady 2006/333/ES (4), sa ustanovuje zvýšenie dovozných colných kvót pre bravčové mäso erga omnes o 1 430 ton bravčového mäsa.
(3)
Odkaz, ktorý treba uviesť v žiadosti o dovoznú licenciu, by sa mal uviesť vo všetkých jazykoch Spoločenstva.
(4)
Vzhľadom na možné pristúpenie Bulharska a Rumunska k Európskej únii 1. januára 2007 je vhodné stanoviť iné obdobie na podávanie žiadostí o licencie na prvý štvrťrok 2007.
(5)
Nariadenie (ES) č. 1458/2003 by sa preto malo zodpovedajúcim spôsobom zmeniť a doplniť.
(6)
Opatrenia stanovené v tomto nariadení sú v súlade so stanoviskom Riadiaceho výboru pre bravčové mäso,
PRIJALA TOTO NARIADENIE:
Článok 1
Nariadenie (ES) č. 1458/2006 sa mení a dopľňa takto:
1.
V článku 4 sa písmená d) a e) nahrádzajú takto:
„d)
v oddiele 20 žiadosti o licenciu a licencie sa uvádza jeden z údajov, ktoré sa uvádzajú v prílohe Ia;
e)
v oddiele 24 licencií sa uvádza jeden z údajov prílohy Ib.“
2.
V článku 5 ods. 1 sa vkladá tento pododsek:
„Na obdobie od 1. januára do 31. marca 2007 možno však žiadosti o licencie podať počas prvých pätnástich dní januára 2007.“
3.
Prílohy I až IV sa nahrádzajú znením prílohy k tomuto rozhodnutiu.
Článok 2
Toto nariadenie nadobúda účinnosť dňom jeho uverejnenia v Úradnom vestníku Európskej únie.
Uplatňuje sa od 1. júla 2006.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 4. augusta 2006